HBO’s Euphoria får to ekstra afsnit til december

Euphoria er måske ikke den meste kendte serie fra “Home of Series” HBO, men efter denne skribents mening til gengæld en af de allerbedste. Det var Emmy prisuddelingen da også et bevis på – Euphorias hovedrolleindehaver Zendaya vandt nemlig for “Bedste skuespillerinde i en tv-serie.” Og nu afslører hun så, at der kommer to “ekstra” afsnit i december, der skal binde sæson 1 og 2 sammen.

Udskudt på grund af Covid-19

Den anden sæson af serien skulle faktisk allerede have haft premiere i efteråret – ca. et år efter første sæson havde premiere. Desværre kom Covid-19 i vejen for det – ligesom det i øvrigt er sket for flere andre store tv-serier i de seneste måneder. Faktisk blev Euphoria flyttet ganske betragteligt, så optagelserne endnu ikke engang er startet. Dermed kan vi først håbe at få den at se engang i løbet af efteråret 2021 eller, hvis det går helt galt, først i 2022.

Ekstra afsnit bringer Euphoria

Heldigvis kunne den unge Zandaya (hun er i øvrigt den yngste nogensinde til at vinde en Emmy for bedste skuespillerinde) for nyligt fortælle henrykte fans, at der kommer to ekstra afsnit d. 6. december.

https://www.instagram.com/p/CGink8BA00M/?utm_source=ig_web_copy_link

Serien er ikke for sarte sjæle, og rå vold blandes med stofmisbrug og sexscener i en ganske potent mix.

Euphoria sæson 1 er på HBO nu.

HBO’s Euphoria får to ekstra afsnit til december