Tag til Westworld med Amazon Echo

“Alexa, open Westworld”. Har du engelskkundskaberne i orden og en Amazon Echo stående i reolen, så kan du taget et smut til Sweetwater via spillet Westworld: The Maze, der er live på Alexa nu.

The Maze er et stemmestyret hvad-vil-du-nu-gøre-eventyr, hvor dine valg har konsekvenser for historiens gang. Din rolle er som en vært, der netop er ved at opdage, hvad Westworld egentlig er for en størrelse. Målet er at finde ind i den metaforiske labyrint – og for at kunne gøre det, må du spille rollen som vært ved at svare på andre værters spørgsmål om steder, begivenheder og karakterer. Hvert svar bringer dig enten tættere på labyrintens centrum – eller en genstart i Sweetwaters saloon.

Spillet er en kende kort – omkring 20 minutter – til gengæld lægger både Bernard (Jeffrey Wright) og Clementine (Angela Sarafyan) stemmer til egne Westword-karakterer.

Westworld: The Maze skal aktiveres som en skill i Alexa-app’en, hvorefter spillet kan startes ved at sige “Alexa, open Westworld”.

Tag til Westworld med Amazon Echo